钦定古今图书集成/明伦汇编/交谊典/第041卷 > 礼记 > 《赠言赋》〈有序〉萧纶
## 钦定古今图书集成/明伦汇编/交谊典/第041卷 > 礼记 > 《赠言赋》〈有序〉萧纶

张云麾“闻望之美，作牧南蕃，维舟江汉，留连饮饯，发迈有期，会面无日，依依别袂，恨恨江干。” 古人赠别以言，聊为赠言。赋曰：

昔人有感于知己，深情投分，如斯巳矣。相知势利之
间，实君子之所鄙；静言神交之际，亦难得而具美。岂
直鲜其令终，曾自闻其善始，日逾久而益敬，盖惟一
人者尔。语同志而好合，谅今古之皆然，荀托御而自
说，徐因刍而请前，况英声与茂实，乃绝后而光先，似
临潭而对镜，若披雾而睹天，钦爱顾之罔已，良佩服
“之在旃。资淑美之上才，超群雄而独峻。德既深于万
顷，墙有高乎数仞。思若神而泉涌，文如华而玉振。伊
薄躯之固陋，谬摄官于夏汭。知美锦之难裁，处棼丝
而易结。幸中途而遘止，仰旌斾之踟蹰。似德星之东
迈，类祥云之西徂。”亟留连于河渚，或终宴于城隅。赏
既延于宾友，欢亦洽于仆夫。嗟灰琯之易逝，慨离袂
之云促。惜日车之不驻，恨流影之难续。观善诱而不
倦，餐好音而未足。伫浮云之可寄，愿无比乎金玉。